- Aalborg Zoo er det eneste sted i Danmark, hvor orangutangen findes i fangenskab, og vi ser det derfor som en stor og vigtig opgave, at formidle om deres levevilkår i naturen, siger formidler Susanne Solskov fra Aalborg Zoo og fortsætter: - Man skal dog ikke glemme, at regnskov er meget mere end orangutanger. Derfor vil arrangementet dreje sig meget om at få fortalt havens gæster om den mangfoldighed af dyr, som regnskovene har at byde på. Havens gæster får også mulighed for selv at være aktive, idet de kan producere regnskovssmykker samt deltage i fodringen af de sydamerikanske dyr fra regnskoven.
I Kr. Himmelfartsferien, d. 21.-24. Maj, kan man i Aalborg Zoo komme i alverdens regnskove.  Der bliver bl.a. sat fokus på Asiens orangutanger.